Public procurement notice: Additional Information
Published: 2020-09-08
Buyer: Slovenská inšpekcia životného prostredia
Country: SK
Contract type: Services
Procedure: Open procedure
CPV classification: 48000000 | 48810000: Information systems | 72000000 | 72100000 | 72254000: Software testing
Submission deadline: 2020-10-08
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Zefektívnenie štátneho dozoru v starostlivosti o životné prostredie – Komplexný informačný systém environmentálneho dohľadu (KSED)
Predmetom zákazky je vývoj a zavedenie komplexného, procesne orientovaného agendového informačného systému SIŽP pre environmentálny dohľad (KSED). Hlavnými cieľmi implementácie informačného systému KSED sú:
(i)skrátiť čas potrebný na výkon kontroly vďaka zefektívneniu inšpekčného procesu nasadením komplexného agendového IS KSED až do 54 %, čo umožní zvýšiť počet kontrol na 4 000 ročne,
(ii)zvýšiť podiel kontrol so zistením porušenia predpisov zo súčasných 33,8 % na 40 % vďaka využitiu analýzy rizík pre výber predmetu kontrol a kontrolovaných subjektov (účastníkov konania) a súčasne zvýšiť kvalitu zberu dôkazných materiálov pri výkone kontrol,
(iii)zvýšiť angažovanosť verejnosti v oblasti ochrany životného prostredia formou zjednodušenia nahlasovania podnetov pomocou mobilnej aplikácie a iných vytvorených komunikačných kanálov,
(iv)zväčšiť rozsah a včasnosť poskytovania informácií SIŽP o svojej činnosti, najmä o výsledkoch inšpekčnej, povoľovacej a sankčnej činnosti, vrátane poskytovania priestorových anonymizovaných údajov o výsledkoch týchto činností,
Podľa požiadaviek verejného obstarávateľa uvedených v Kapitole B.1 Opis predmetu zákazky súťažných podkladov.
Po finálnej akceptácii diela je predmetom zákazky následné poskytovanie služieb podpory, prevádzky a rozvoja IS KSED.
Vzájomná previazanosť a závislosť HW a SW je pri mobilnom riešení natoľko závažná, že nie je možné oddelene obstarať jednu či druhú zložku predmetu zákazky. V tomto prípade ide o inú situáciu, ako pri SW, ktorý je prevádzkovaný na kancelárskych počítačoch, notebookoch a serveroch, kde je vopred dané technologické a licenčné prostredie, do ktorého je aplikáciu potrebné nasadiť a požiadavky na SW už zohľadňujú špecifiká daného prostredia. Pri mobilnom riešení je potrebné, aby neoddeliteľná funkcionalita SW diela, ktoré je predmetom zákazky, bola prevádzkovaná na niektorom z rozdielnych, nekompatibilných HW prostriedkov, od výberu ktorých však závisí aj spôsob realizácie, vývojové prostriedky a licenčné požiadavky pri vývoji mobilných modulov aplikácie. Mobilné riešenie je, vzhľadom na požadovanú spoľahlivosť a dostupnosť, potrebné zároveň optimalizovať až na úroveň použitých komponentov, ako je procesor, čip GPS. V závislosti od komponentov dodaných HW prostriedkov musí dodávateľ SW riešenia implementovať špecifické ovládače HW komponentov ako aj postupy pre narábanie s jednotlivými údajovými entitami.
Nie je žiaduce, aby verejný obstarávateľ obmedzil pri vývoji SW, resp. pri príprave ponuky na vývoj SW záujemcov určením niektorej konkrétnej HW platformy, ktorú si obstará osobitne, čím by zužoval možnosti účasti a znižoval záujem o zákazku na vývoj SW len pre tých záujemcov, ktorí pre danú mobilnú platformu vyvíjajú aplikácie. Na takéto obmedzenie nie sú žiadne objektívne dôvody (takým dôvodom by napr. bola už existujúca infraštruktúra a štandardizovaný HW mobilných zariadení na strane verejného obstarávateľa). Tiež nie je hospodárne a efektívne obstarávať HW až po vyhodnotení súťaže na SW podľa toho, akú HW platformu pre vývoj mobilných aplikácií určí úspešný uchádzač, nakoľko by to mohlo viesť k nákupu predraženého HW,resp. by mohol byť požadovaný HW nedostupný na trhu len kvôli výberu HW platformy zo strany dodávateľa SW, pričom by nebolo možné vziať do úvahy dostupnosť či náklady daného HW pri súťaži na samostatný SW. Rozdelenie na časti nie je riešením, nakoľko by bolo nutné podmieniť výber úspešného uchádzača za obe časti spoločne. Takýto postup vedie k rovnakému výsledku ako obstarávanie nerozdelené na časti, ale znižuje efektívnosť postupu pri zadávaní zákazky vyhodnocovaním 2 oddelených častí.
Rozdelenie predmetu zákazky je technicky a procesne nerealizovateľné, vzhľadom na skutočnosť, že sa jedná o tvorbu diela definovaného opisom predmetu zákazky, ktoré bude dodávané v súlade so špecifickými požiadavkami verejného obstarávateľa pre náplň zadefinovanej agendy prostredníctvom platnej legislatívy Slovenskej republiky. Informačný systém pozostávajúci z viacerých vrstiev a funkčných modulov tvorí 1 nedeliteľný technologický komplexný celok so vzájomnými nadväznosťami.
Opis predmetu zákazky vznikol z konceptu schváleného projektu v štúdii uskutočniteľnosti v rámci prefinancovania projektu z Operačného programu integrovaná infraštruktúra, prioritná os 7, pričom architektúra navrhovaného riešenia bola spracovaná dodávateľom v rámci tvorby uvedeného dokumentu.
Samotná architektúra je postavená na centrálnych, naprieč všetkými modulmi zdieľaných, technologických komponentoch, na ktoré jednotlivé celky a moduly priamo nadväzujú, vzájomne si zdieľajúc zdroje a prostriedky. Takými sú napríklad centrálna agendová technologická platforma pre riadenie procesov v jednotlivých biznisových agendách verejného obstarávateľa. Na základe navrhovanej architektúry je účelné implementovanie takéhoto centrálneho komponentu, pričom ostatné agendy a procesy, implementované v jednotlivých moduloch, sa budú prispôsobovať tejto centrálnej platforme. Napriek tomu, že sú v projekte popisované moduly a komponenty, musia tvoriť ucelenú procesnú mapu organizácie, musia mať zjednotenú autentifikáciu užívateľov, zjednotené UX rozhranie.
Rozdelenie predmetu zákazky je technicky a procesne nerealizovateľné, vzhľadom na skutočnosť, že sa jedná o tvorbu diela definovaného opisom predmetu zákazky, ktoré bude dodávané v súlade so špecifickými požiadavkami verejného obstarávateľa pre náplň zadefinovanej agendy prostredníctvom platnej legislatívy Slovenskej republiky. Informačný systém pozostávajúci z viacerých vrstiev a funkčných modulov tvorí jeden nedeliteľný technologický komplexný celok so vzájomnými nadväznosťami.